
Νέο ρεκόρ συγκομιδής μεταλλίων

Κάθε προηγούμενο ρεκόρ έσπασε με τη συγκομιδή χρυσών μεταλλίων η Κύπρος, στα αγωνίσματα Στίβου των 13ων Αγώνων Μικρών Κρατών Ευρώπης. Οι Κύπριοι αθλητές μάζεψαν στην τρίτη και τελευταία μέρα των Αγώνων 12 χρυσά (μαζί με τα δυο ομαδικά), ενώ στις δυο προηγούμενες μέρες είχαν κρεμάσει στο λαιμό τους άλλα 15, φτάνοντας στο σύνολο τα 27. Το προηγούμενο ρεκόρ της Κύπρου στον Στίβο ήταν 24 χρυσά και είχε επιτευχθεί πριν δυο χρόνια στο Μονακό. 

Το πρώτο πιάτο της τρίτης και τελευταίας μέρας στο Εθνικό Κέντρο Στίβου του ΓΣΠ, όπου βρέθηκαν και πάλι 1500 θεατές, ήταν και το πιο χορταστικό, αφού πρόσφερε το Παγκύπριο Ρεκόρ της Μπαούρδα στα 100μ. εμπόδια και τα Ρεκόρ Αγώνων από την Αρτυματά στα 200μ. και το ατομικό ρεκόρ του Στέφανου Χατζηνικολάου στο 200αρι τον ανδρών. Ήταν το δεύτερο χρυσό για τον Κύπριο δρομέα στους φετινούς ΑΜΚΕ, αφού προηγήθηκε η νίκη στα 400μ.

Στο Ύψος γυναικών κέρδισε Φρόσω Δρόσου με 1.78μ., αφήνοντας δεύτερη την Ισλανδή Helga Thorsteinsdottir με 1.75μ. και τρίτη την Liz Kuffer από το Λουξεμβούργο που με 1.72 πέτυχε ατομικό ρεκόρ. Στη Σφαίρα η Ολυμπία Μενελάου πρόσθεσε άλλο ένα χρυσό στην πλούσια συλλογή της, κερδίζοντας το αγώνισμα με βολή στα 14.70μ. Δεύτερη με 14.55μ. η Φλορεντία Κάπα και τρίτη η Helga Thorsteinsdottir με 13.60μ., επιχειρώντας παράλληλα σε Ύψος και Σφαίρα. 

Στις μεγάλες αποστάσεις, το Λουξεμβούργο με την Pascale Schmoetten να πετυχαίνει ατομικό ρεκόρ κέρδισε τα 5.000μ. γυναικών. Πίσω της η Ισλανδή Arndis Yr Hafthorsdottir και τρίτη η Giselle Camilleri από τη Μάλτα. Στα 10.000μ. των ανδρών κυριάρχησε εύκολα ο Kari Steinn Karlsson από την Ισλανδία, δεύτερος ο Μονεγάσκος Omar Bachir και τρίτος ο Marcos Sanza Arranz από την Ανδόρα. Ο τελευταίος ήταν δεύτερος στα 5.000μ. τα οποία επίσης κέρδισε ο Karlsson. 

Στο Τριπλούν, το κυπριακό δίδυμο Άρνου και Βόλου πήρε εκδίκηση για το χαμένο τελικό του μήκους, αφήνοντας τρίτο τον νικητή της Τρίτη, 2 Ιουνίου, Kristin Torfasson από την Ισλανδία. Πρώτος ο Ζαχαρίας Άρνος με άλμα στα 15.40μ. και δεύτερος ο Ματθαίος Βόλου με 15.21μ. Ήταν το δεύτερο αργυρό για τον Βόλου στη διοργάνωση, ενώ ο Άρνος είχε ένα χάλκινο από το Μήκος. 
Τρεις από τις τέσσερις σκυταλοδρομίες πήγαν στην Κύπρο, που έχασε μόνο την 4Χ400μ. των γυναικών, όπου έμεινε δεύτερη πίσω από το Λουξεμβούργο. Τρίτη η Ισλανδία. Στα 4Χ100μ. των γυναικών, η Ελένη Αρτυματά τερμάτισε χαλαρά πρώτη, κερδίζοντας το τρίτο της χρυσό στη διοργάνωση. Στους άνδρες, η Κύπρος πήρε τη νίκη στα τελευταία μέτρα, με δεύτερους τους Μαλτέζους και τρίτους τους Ισλανδούς. Το πρόγραμμα του Σαββάτου, 6 Ιουνίου αλλά και των 13ων ΑΜΚΕ ολοκληρώθηκε με τη σκυταλοδρομία 4Χ400μ. ανδρών, όπου η Κύπρος κέρδισε στο νήμα, με τον Στέφανο Χατζηνικολάου να αντέχει στην αντεπίθεση του δρομέα από το Λουξεμβούργο. Τρίτη η Μάλτα αντέχοντας στην πίεση του Μονακό.
ΜP
[image: image1.png]
[image: image2.jpg]Meras eEzmikoz xopHros @ e, KYIPOY
.
cczmeornomro RIS | @ cyta | mfﬁw | psAq( soviorsomror (Garygyy | (RN | 7 vesassar

Gilo
AXHMENIOE XOPHIOE  [E]lIlZe] XAAKINOI XOPHIOI O"“

. | 0P KaNisfs ENIEHMOI YIOETHPIKTEE B | 9 | o muacaumsurs | oats | s

o | G




[image: image2.jpg]
	Press Office of the XIII Games of the Small States of Europe. Cyprus, 1-6 June 2009.

Olympic House, 21 Amphipoleos Str, CY-2025 NICOSIA.
Tel: +357 22 449880. Fax: +357 22 449890.
www.cyprus2009.org.cy
	p. 2 / 2



